Distrikto Porto

La distrikto Porto () estas distrikto en nordokcidenta Portugalio. Administra centro estas la samnoma urbo Porto.

Ĝi limas norde kun la Distrikto Braga, oriente kun la Distrikto Vila Real, sudoriente kun la Distrikto Viseu, sude kun la Distrikto Aveiro kaj okcidente kun Atlantiko.  Ĝi havas totalan areon de 2 395 km², kio faras ĝin la 14a distrikto kun plej granda areo de ĉiuj distriktoj en la lando. En 2022 estis 1 819 515 loĝantoj, kio faras ĝin la dua plej loĝata distrikto en la lando. La distrikto havas loĝdensecon de 759 loĝantoj por km², kaj ĝi dividiĝas en 18 municipoj kaj 243 fregezioj.

La distrikto estas konata pro sia kultura, historia kaj ekonomia centro de la urbo Porto, pro la rivero Douro, pro la diversa ekonomio en sektoroj de turismo, komerco, servoj, teknologio kaj tradiciaj industrioj, kiel teksaĵoj kaj vestaĵoj, Portovino, la Ponto Don Luis la 1-a kaj pro siaj urboj kun propraj identecoj kaj karakteroj.

La distrikto Porto korespondas al la kerno de la tradicia provinco Douro Litoral (Marborda Douro). 

 Municipoj 
La distrikton konsistigas la sekvaj 18 municipoj:

 Amarante
 Baião
 Felgueiras
 Gondomar
 Lousada
 Maia
 Marco de Canaveses
 Matosinhos
 Paços de Ferreira
 Paredes
 Penafiel
 Porto
 Póvoa de Varzim
 Santo Tirso
 Trofa
 Valongo
 Vila do Conde
 Vila Nova de Gaia

 Bildoj 

Kategorio:Distriktoj de Portugalio